इंदौर | एटीएम बूथ में सॉफ्टवेयर इंजीनियर, उनकी प|ी व बेटी से लूट करने वाले को अन्नपूर्णा पुलिस सवा महीने बाद भी नहीं पकड़ पाई है। मंगलवार को फुटेज सामने आने के बाद बुधवार को पुलिस ने फरियादी को थाने बुलाकर कुछ पुराने बदमाशों की शिनाख्त कराई, लेकिन फरियादी ने पहचानने से इनकार कर दिया। 24 दिसंबर को केसरबाग रोड पर पंजाब नेशनल बैंक के एटीएम में रुपए निकालने गए सॉफ्टवेयर इंजीनियर निर्मित पटेल, उनकी प|ी नेहा व बेटी त्रिशा पर एक नकाबपोश बदमाश ने पिस्टल तान दी थी। बदमाश ने बेटी को मारने की धमकी देकर निर्मित से न सिर्फ रुपए छीने, बल्कि उसे धमकाकर एटीएम से और रुपए भी निकलवाए थे। जब बदमाश ये घटना कर रहा था, तब 100 मीटर दूर पुलिस चेकिंग में लगी थी। फिर भी बदमाश बेखौफ वारदात कर भाग गया।